section_heading: Opis
paragraph_text: Kamena dvokatnica nastala je integriranjem baroknih kuća iz 18. i 19. stoljeća. Prozori u kamenim pragovima s profiliranim nadvratnicima postavljeni su u osi, a kuća je zakrovljena četverostrešnim krovom. U prizemlju prema obali su vrata baroknog sloga zasvođena lukom. Na istočnoj strani je ograđeno dvorište s vratima barokne profilacije s ukrasom dijamantnog šiljka. Projekt hotela autora arh. Šatare uskladio je suvremenu namjenu i povijesno graditeljstvo, te je nagrađen visokom državnom nagradom za suvremenu arhitekturu.